Cinta Tiada Restu

Cinta Tiada Restu ialah sebuah filem genre cinta dan muzik Malaysia tahun 2001 arahan Azman Mohd Yusof.

Sinopsis 
Irda yang mewarisi bakat seni daripada ayahnya Pak Haron telah berhijrah ke Kuala Lumpur untuk mengejar cita-citanya menjadi penyanyi. Walaupun mendapat tentangan daripada ibunya, pujukan Kathy sepupu kepada Irda berjaya menyelesaikan kesulitan itu. Di Kuala Lumpur, Irda terpaksa turun naik syarikat rakaman hingga hampir dirogol. Impiannya hampir menjadi kenyataan setelah bertemu Ilham, komposer terkenal yang percaya dengan bakat Irda dan bercadang untuk muncul berduet dengannya. Perkenalan tersebut membuahkan bibit cinta di hati pasangan ini. Tetapi hubungan dan cinta mereka menjadi rumit apabila tidak mendapat restu orang tua Irda, lebih-lebih lagi ibu Irda, Mak Lijah yang cukup anti dengan insan seni.

Pelakon 
 Salehuddin Hasan ... Ilham
 Surni Salasan ... Irda
 Abu Bakar Omar ... Pak Haron
 Kartina Aziz ... Mak Lijah
 Jasmin Hamid ... Kathy
 Yusof Chong ... Andy Jeffry
 Aneesa ... Tricia
 Opie Zami ...

Sambutan 
Filem ini dikeluarkan pada 27 September 2001 dan mendapat kutipan sebanyak RM37,272.70.

Pautan luar 
 Cinta Tiada Restu di Sinema Malaysia.
 Kutipan Cinta Tiada Restu di FINAS.

Filem Malaysia tahun 2001